CELEX: 31999D0645
Language: lt
Date: 937353600000
Title: 1999 m. rugsėjo 15 d. Komisijos sprendimas dėl bendrojo techninio reglamento, skirto avarinių tarnybų prieigos prie antžeminės radijo jungiamosios linijos (ARJL) prijungimo reikalavimams (pranešta dokumentu Nr. C(1999) 2987)Tekstas svarbus EEE.

Svarbus teisinis pranešimas

|

31999D0645

Oficialusis leidinys L 255 , 30/09/1999 p. 0040 - 0041

		Komisijos sprendimas1999 m. rugsėjo 15 d.dėl bendrojo techninio reglamento, skirto avarinių tarnybų prieigos prie antžeminės radijo jungiamosios linijos (ARJL) prijungimo reikalavimams(pranešta dokumentu Nr. C(1999) 2987)(tekstas svarbus EEE)(1999/645/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1998 m. vasario 12 d. Europos Parlamento ir Tarybos direktyvą 98/13/EB dėl telekomunikacijų galinių įrenginių ir palydovinių antžeminių stočių įrangos, taip pat dėl abipusio jų atitikties pripažinimo [1], ypač į jos 7 straipsnio 2 dalies antrąją įtrauką,(1) kadangi Komisija patvirtino priemones, nustatančias, kokio tipo galiniams įrenginiams bendrasis techninis reglamentas turi būti priimtas, kartu pagal 7 straipsnio 2 dalies pirmąją įtrauką apibrėžiant jo taikymo sritį;(2) kadangi turėtų būti patvirtinti atitinkami darnieji standartai arba jų dalys, įgyvendinantys esminius reikalavimus, kurie turės būti pakeisti bendraisiais techniniais reglamentais;(3) kadangi užtikrinant, kad gamintojai ir toliau galės patekti į rinkas, reikia numatyti pereinamojo laikotarpio priemones, taikytinas įrenginiams, patvirtintiems pagal nacionalinius tipo patvirtinimo reglamentus;(4) kadangi, kaip numatyta 29 straipsnio 2 dalyje, komitetui (TITK) buvo pateiktas pasiūlymas;(5) kadangi šiuo sprendimu priimamas bendrasis techninis reglamentas atitinka TITK nuomonę,PRIĖMĖ ŠĮ SPRENDIMĄ:1 straipsnis1. Šis sprendimas taikomas galiniams įrenginiams, numatytiems prijungti prie viešojo telekomunikacijų tinklo ir įtrauktiems į 2 straipsnio 1 dalyje nurodyto darniojo standarto taikymo sritį.2. Šiuo sprendimu nustatomas bendrasis techninis reglamentas, taikomas gelbėjimo tarnybų prieigos prie ARJL įrenginių, naudojamų nuo 380 MHz iki 383 MHz ir nuo 390 MHz iki 393 MHz dažnių juostose, prijungimo reikalavimams.2 straipsnis1. Bendrajame techniniame reglamente pateikiamas darnusis standartas, parengtas atitinkamos standartizacijos įstaigos, kuri tinkamu mastu įgyvendina Direktyvos 98/13/EB 5 straipsnio c–f punktuose nurodytus esminius reikalavimus. Nuoroda į standartą pateikiama priede.2. Galiniai įrenginiai, kuriems taikomas šis sprendimas, atitinka šio straipsnio 1 dalyje minimą bendrąjį techninį reglamentą, Direktyvos 98/13/EB 5 straipsnio a ir b punktuose nurodytus esminius reikalavimus ir visų kitų taikytinų direktyvų, ypač Tarybos direktyvų 73/23/EEB [2] ir 89/336/EEB [3] reikalavimus.3 straipsnisNotifikuotosios įstaigos, kurioms yra skirta atlikti Direktyvos 98/13/EB 10 straipsnyje nurodytas procedūras, nuo šio sprendimo įsigaliojimo dienos galiniams įrenginiams, kuriems taikoma jo 1 straipsnio 1 dalis, taiko priede nurodytą darnųjį standartą arba užtikrina jo taikymą.4 straipsnis1. Nacionaliniai tipo patvirtinimo reglamentai, reglamentuojantys įrenginius, kuriems taikomas priede nurodytas darnusis standartas, panaikinami nuo 1999 m. gruodžio 15 d.2. Pagal tokius nacionalinius tipo patvirtinimo reglamentus patvirtinti galiniai įrenginiai gali būti ir toliau išleidžiami į nacionalinę rinką ir naudojami.5 straipsnisŠis sprendimas skirtas valstybėms narėms.Priimta Briuselyje, 1999 m. rugsėjo 15 d.Komisijos varduKarel van MiertKomisijos narys[1] OL L 74, 1998 3 12, p. 1.[2] OL L 77, 1973 3 26, p. 29.[3] OL L 139, 1989 5 23, p. 19.--------------------------------------------------PRIEDASNuoroda į taikytiną darnųjį standartąŠio sprendimo 2 straipsnyje nurodytas darnusis standartas yra:antžeminė radijo jungiamoji linija (ARJL); avarinė prieigaETSIEuropos telekomunikacijų standartų institutasETSI sekretoriatasTBR35: 1998 m. rugsėjo mėn.(išskyrus įžangas ir 4.2.2, 5.4.2 ir A.2.3 skirsnius)Papildoma informacijaEuropos telekomunikacijų standartų institutas yra pripažintas pagal Europos Parlamento ir Tarybos direktyvą 98/34/EB [1].Pirmiau nurodytas darnusis standartas yra parengtas vadovaujantis Direktyvoje 98/34/EB nustatyta tvarka suteiktu įgaliojimu.Visą pirmiau nurodyto darniojo standarto tekstą galima gauti iš:Europos telekomunikacijų standartų instituto650, Route des LuciolesF-06921 Sophia Antipolis CedexarbaEuropos KomisijosDG XIII/A/2-(BU 31, 1/7)Rue de la Loi/Wetstraat 200B-1049 Brussels,arba iš bet kurios kitos už ETSI standartų platinimą atsakingos organizacijos, kurių sąrašą galima rasti internete (www.ispo.cec.be).[1] OL L 204, 1998 7 21, p. 37.--------------------------------------------------